钦定古今图书集成/明伦汇编/闺媛典/第036卷 > 姚舜孚妻王氏
## 钦定古今图书集成/明伦汇编/闺媛典/第036卷 > 姚舜孚妻王氏

按《昌化县志》：“王氏，诸生姚舜夫妻，姚豫母也。幼贞淑，
克谐以孝。长适姚相夫，教子有方。侍姑疾，汤药勿治，
密刲左股，和羹以进，疾遂愈。夫患背疾，弥年弗痊，氏
复刲右股，疾亦愈。后母病剧，氏忧虑抑郁，不知所为，
祷于神，旋以刀刳取胁肉食母血流仆地，赖救得活，
母病亦稍差。及母亡，氏抱棺痛哭，哀慕迫切，相继而”
死。